חוקי המשחק: המנחה | ואנור - עולם המבוך בעברית
כשאת מנחה משחק בואנור, את נשענת על הדברים הבאים: המטרות, העקרונות והמהלכים של המנחה. המטרות הן מה שאת כמנחה רוצה להשיג כאשר כולם מתיישבים לשחק. העקרונות הם הקווים המנחים שישאירו אותך ממוקדת במטרות. מהלכי המנחה הם הדברים בהם תשתמשי, מעשית, תוך כדי המשחק, כדי להניע אותו קדימה. את מבצעת מהלכים כשהשחקנים מגלגלים 6 ומטה, כאשר החוקים מציינים זאת, ובכל פעם שהשחקנים פונים אליך בציפיה לבאות. מהלכיך שומרים על אחידות הסיפור ועל זרימת האקשן.
המטרות הם הדברים שאת שואפת תמיד להשיג במהלך הנחיית המשחק:
כל דבר שאת עושה ואומרת סביב השולחן (וגם מעבר לו), נעשה כחלק מהניסיון להשיג את שלוש המטרות האלו, לא פחות ולא יותר. מה שלא נמצא ברשימה הזו הוא לא אחת ממטרותיך. את לא מנסה לנצח את השחקנים או לבחון את יכולתם בפיצוח מלכודות מורכבות. את לא נמצאת כאן כדי לאפשר לשחקנים לחקור את העולם המפורט שיצרת מראש. את לא מנסה להרוג את הדמויות (למרות שהמפלצות אולי מנסות לעשות זאת). ואת בהחלט לא כאן כדי לספר סיפור מוכן מראש.
ציירי מפות, השאירי חללים ריקים.
כשמתואר מיקום חדש, ודאי שמוסיפים אותו למפה.
פני אל הדמויות, לא לשחקנים.
השימוש בצורת הדיבור הזאת ממקד את המשחק בסיפור במקום במה שקורה סביב השולחן.
הוסיפי פנטזיה.
העולם מלא במסתורין וקסם.
בצעי מהלך הנובע מהסיפור.
להתמקד בפרט אחד מהמצב הנוכחי ולעשות איתו משהו מעניין.
אל תגידי את שם המהלך.
את מציגה זאת לשחקנים כתוצר ישיר של הפעולות שלהם.
הפיחי חיים בכל מפלצת.
מפלצות הן יצורים מופלאים עם מניעים משל עצמם.
תני שם לכל אדם.
סביר להניח שיש לו גם אישיות, מטרות או דעות, אבל אלו דברים שתוכלי לפתח בהמשך.
שאלי שאלות, השתמשי בתשובות.
אם אין לך רעיון, שאלי את השחקנים והשתמשי במה שהם אומרים.
העריצי את הדמויות.
עודדי אותן בניצחונותיהן והתאבלי על תבוסתן.
חשבי מסוכן.
אפשר להעמיד כל דבר בסכנה, אפשר להרוס כל דבר.
התחילי וסיימי עם הסיפור.
כל דבר שאת והשחקנים עושים במשחק נובע מהאירועים בסיפור ומוביל בחזרה אליהם.
פעלי גם מאחורי הקלעים.
לפעמים המהלך הכי טוב שלך מחכה בחדר הבא, או בקומה אחרת של המבוך.
העקרונות הן הקווים המנחים אותך. לעיתים קרובות, כאשר מגיע הזמן לבצע מהלך, כבר יהיה לך רעיון כלשהו. שקלי אותו בהתאם לעקרונות אלו והשתמשי בו, אם הוא מתאים.
כל פעם שהשחקנים פונים אליך לראות מה קורה, בחרי אחד מהבאים. כל מהלך מתאר משהו שקורה בסיפור המשחק – הם לא מילות קוד או מונחים מיוחדים. "נצלי חלק ממשאביהם" לדוגמה, אומר, מילולית, לפגוע במשאבי הדמויות.
להשתמש במהלך של מפלצת, איום או מיקום.
לחשוף פרט בלתי רצוי.
להציג סימנים לסכנה מתקרבת.
לגרום נזק.
לנצל חלק ממשאביהם.
להפנות את המהלך שלהם כנגדם.
להפריד ביניהם.
לתת הזדמנות שמתאימה ליכולות מקצוע.
להציג צד שלילי למקצוע, הגזע או הציוד שלהם.
להציע הזדמנות, עם או בלי מחיר.
לדחוק מישהו לפינה.
לספר להם מה הדרישות או ההשלכות ולשאול אותם.
לעולם אל תגידי את שם המהלך (זהו אחד מעקרונותיך). הפכי אותו למשהו שממש קורה להם: "בעודך מתחמק מאגרופו העצום של הסמוג, אתה מחליק ונופל על הרצפה. החרב שלך מחליקה הרחק לתוך החשיכה. אתה חושב שראית לאן הגיעה, אבל הסמוג מדדה לכיוונך. מה אתה עושה?"
אין זה משנה איזה מהלך את מבצעת, תמיד סיימי עם "מה אתה עושה?" המהלכים הם אחת הדרכים להגשים את מטרותיך – וזכרי שאחת מהן היא למלא את חיי הדמויות בהרפתקאות. כאשר לחש יוצא מכלל שליטה או הרצפה מתמוטטת תחת רגליהם, על ההרפתקנים להגיב או לשאת בתוצאות.
מתי לבצע מהלך?
את מבצעת מהלך:
כאשר הקבוצה פונה אליך כדי לגלות מה קורה.
כאשר השחקנים מציגים בפניך הזדמנות פז.
כאשר הם מגלגלים 6 ומטה.
באופן כללי, כאשר השחקנים רק פונים אליך לגלות מה קורה, את מבצעת מהלך רך. אחרת, את מבצעת מהלך קשה.
מהלך רך הוא מהלך ללא השלכות חמורות מידיות. בדרך כלל הכוונה היא למשהו שהוא לא לגמרי רע, כמו לגלות לשחקנים שהם יוכלו להגיע לאוצר נוסף אם רק יצליחו למצוא דרך לעקוף את הגולם (הציעי הזדמנות עם מחיר). המהלך יכול גם להיות משהו רע, אבל כזה שלדמויות עוד יש זמן להמנע ממנו, כמו קשתים המשחררים מטח חצים (הציגי סימנים לסכנה מתקרבת) כשלדמויות יש סיכוי להתחמק מהסכנה.
מהלך רך שמתעלמים ממנו הופך להזדמנות פז למהלך קשה. אם השחקנים לא עושים כלום לגבי מטר החצים שעף לכיוונם, זאת הזדמנות פז להשתמש במהלך גרימת נזק.
מהלכים קשים, מצד שני, הם בעלי השלכות מידיות. גרימת נזק היא כמעט תמיד מהלך קשה, כיוון שמשמעה אובדן נק"פ, שלא יתחדש ללא פעולה כלשהי מצד השחקנים. כאשר יש לך הזדמנות לבצע מהלך קשה, את יכולה לבחור לבצע מהלך רך במקום, אם הוא מתאים יותר למצב הנוכחי. לפעמים דברים פשוט מסתדרים לטובה.
מהלכי מבוך
מהלכי מבוך הם קבוצה מיוחדת של מהלכים בהם משתמשים כדי לשנות מבוך תוך כדי המשחק. השתמשי בהם כאשר הדמויות חוקרות מקום עוין אותו לא תכננת לפרטי פרטים קודם לכן.
בעודך משתמשת במהלכים אלו, מפי את המקום אותו חוקרים. רוב המהלכים ידרשו ממך להוסיף חדר או מאפיין חדש למפה.
לשנות את הסביבה.
להצביע לעבר סכנה מתקרבת.
להציג סיעה או סוג יצור חדשים.
להשתמש בסכנה של סיעה או סוג יצור קיימים.
לגרום להם לחזור לאחור.
להציג אוצרות במחיר כלשהו.
להציב אתגר לאחת הדמויות.
את יכולה להשתמש במהלכים אלו בכל פעם שהקבוצה פונה אליך בציפיה שתגידי משהו, כאשר השחקנים מציגים בפניך הזדמנות או כאשר השחקנים נכשלים בגלגול. הם מתאימים במיוחד כאשר הדמויות נכנסות למסדרון או חדר חדש ורוצות לדעת מה הן מוצאות שם.
צפויות כמה חבלות ושריטות לכל היותר: 1ק4 נזק.
כנראה שישפך קצת דם, אבל לא במידה מסוכנת: 1ק6 נזק.
עצמות עלולות להישבר: 1ק8 נזק.
אדם פשוט היה עלול להיהרג: 1ק10 נזק.
הוסיפי מתעלם משריון אם מקור הנזק גדול במיוחד, קסום או רעיל.
הפוסט הקודםהסייר
הפוסט הבארשומות משחק: ליל הנצח, חלק ראשון